《绮罗香 腊八日消寒第五集》
清代·张慎仪

急景周年，颓飙鼖雪，料检野游酒榼。为怯严寒，驴卷书成未押。

不如假、尘海幽栖，重占到、易爻簪盍。算来只、十数知心，尘谈娓娓情殊洽。

今朝正逢腊八。想招提欲佛，犹循故辙。宝粥香花，供养忙煞僧衲。

愿遍布、万朵慈雪，紧护定、百层危塔。再翻倒、澡得新槃，洗大千兵甲。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。